Castri Sinemurensis quidam miles, nomine Bernardus de Vals, cupiens se Deo offerre ex toto in ordine monachico, dedit Deo huicque loco, pro susceptione sua filiique sui Petri ætatis adhuc puerilis, in villa Giverziaco dicta, duas bordelerias, cum omnibus ad se pertinenciis et debitis servitiis; itemque, in villa dicta ad Castel, campum frugiferum, a la Tasneria dictum: totum ad integrum. Auditores et testes hujus doni: Albuinus Grossus, Artaldus Jhavasiset, Girardus la Bargi, Fulcaldus, Hugo de Laval, Hugo filius ipsius Bernardi.